# Δελτίο ειδήσεων

### Από τη Βικιπαίδεια, την ελεύθερη εγκυκλοπαίδεια

Το Δελτίο ειδήσεων είναι ένα ενημερωτικό δελτίο καταγραφής σημαντικών γεγονότων εσωτερικών και εξωτερικών, το οποίο επιμελούνται δημοσιογράφοι και μεταδίδεται από τον ηλεκτρονικό τύπο (Ραδιόφωνο - Τηλεόραση).

Η σύνταξη, η διακίνηση καθώς ακόμη και η μετάδοση των Δελτίων Ειδήσεων αποτελεί ιδιαίτερο κλάδο της δημοσιογραφίας. Ονομάζεται "σύνταξη" και το περιεχόμενο του εμπλουτίζεται από τα ρεπορτάζ.

Οι δημοσιογράφοι αυτού του κλάδου ονομάζονται, οι μεν εσωτερικοί, "συντάκτες" ειδησεογραφίας, οι δε εξωτερικοί, "ανταποκριτές", γνωστοί κυρίως ως "ρεπόρτερς" και οι απασχολούμενοι με την μετάδοση της εικόνας των ειδήσεων "φωτορεπόρτερς" (για τον έντυπο τύπο) και "οπερατέρς" (για τον ηλεκτρονικό τύπο/τηλεόραση}.

Τα Δελτία Ειδήσεων διακρίνονται σε "κανονικά" και σε "έκτακτα" προσδιοριζόμενα έτσι από τον τακτό χρόνο μετάδοσής τους. Σήμερα με την ανάπτυξη των ιδιωτικών τηλεοπτικών σταθμών το δελτίο ειδήσεων συμπληρώνεται απ΄ ευθείας από τους ανταποκριτές των σταθμών αυτών που ποικίλουν.

Κυριότερες "πηγές" ειδήσεων, όλων των δημοσιογράφων είναι τα πρακτορεία ειδήσεων - τοπικά και διεθνή - , τα γραφεία τύπου καθώς και οι προγραμματισμένες συναντεύξεις τύπου. Οι πιο σημαντικές ειδήσεις όμως προέρχονται από την προσωπική έρευνα του δημοσιογράφου κυρίως σε "θέματα" που προκύπτουν την τελευτάια στιγμή. Για το λόγο αυτό οι δημοσιογράφοι με τα χρόνια αποκτούν μια πολύτιμη τηλεφωνική ατζέντα μέσω της οποίας έχουν πρόσβαση σε πρόσωπα που ανα πάσα στιγμή είναι "ειδήσεις" αλλά και "δημιουργούν ειδήσεις". Ενώ και το αρχείο που συλλέγουν με τα χρόνια είναι πολύτιμος "βοηθός" στη διασταύρωση στοιχείων.

Το Δελτίο Ειδήσεων προστατεύεται από τη κείμενη νομοθεσία περί τύπου, πλην όμως μπορεί να υποστεί λογοκρισία εάν και εφόσον εθνικοί λόγοι το επιβάλουν. Κανείς όμως και δεν μπορεί ν΄ αμφισβητήσει τις άπειρες φορές που έχει καταστεί αυτό κύριο όργανο της όποιας προπαγάνδας.

Κατά την περίοδο 1967 - 1974 το βραδινό δελτίο Ειδήσεων της ΥΕΝΕΔ ονομαζόταν "Τηλεφημερίς", πιθανόν κατά το πρότυπο της Ιταλικής τηλεόρασης (R.A.I.) που ακόμη και σήμερα ονομάζεται TELEGIORNALE (Tηλεφημερίδα). Στο ραδιόφωνο ακόμα και σήμερα ονομάζεται πολλές φορές "ραδιοεφημερίδα".

Παλαιότερα η όποια διαφήμιση ενδιάμεσα στη μετάδοση του Δελτίου Ειδήσεων ήταν όχι μόνο τελείως απαγορευτική αλλά και αδιανόητη. Σήμερα τα οικονομικά οφέλη έχουν αναγάγει τον χρόνο μετάδοσης των ειδήσεων σε κόκκινη οικονομική ζώνη με το μεγαλύτερο δυνατό όφελος σε εμβόλιμες διαφημίσεις, κυρίως στα τηλεοπτικά δελτία ειδήσεων.

Ανακτήθηκε από "http://el.wikipedia.org../../../%CE%B4/%CE%B5/%CE%BB/%CE%94%CE%B5%CE%BB%CF%84%CE%AF%CE%BF_%CE%B5%CE%B9%CE%B4%CE%AE%CF%83%CE%B5%CF%89%CE%BD.html"

Κατηγορίες: Δημοσιογραφία | Τηλεόραση | Ραδιόφωνο

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Bahasa Indonesia
- English
- Polski